Komisijos komunikatas Europos parlamentui atsižvelgiant į EB sutarties 251 straipsnio 2 dalies antrąją pastraipą dėl Tarybos bendrosios pozicijos priimant Europos parlamento ir Tarybos sprendimą, nustatantį veiksmų programą mokymosi visą gyvenimą srityje /* KOM/2006/0467 galutinis - COD 2004/0153 */





[pic] | EUROPOS BENDRIJŲ KOMISIJA | Briuselis, 28.8.2006 COM(2006) 467 galutinis 2004/0153 (COD) KOMISIJOS KOMUNIKATAS EUROPOS PARLAMENTUI atsižvelgiant į EB sutarties 251 straipsnio 2 dalies antrąją pastraipą dėl Tarybos bendrosios pozicijos priimant Europos Parlamento ir Tarybos sprendimą, nustatantį veiksmų programą mokymosi visą gyvenimą srityje 2004/0153 (COD) KOMISIJOS KOMUNIKATAS EUROPOS PARLAMENTUI atsižvelgiant į EB sutarties 251 straipsnio 2 dalies antrąją pastraipą dėl Tarybos bendrosios pozicijos priimant Europos Parlamento ir Tarybos sprendimą, nustatantį veiksmų programą mokymosi visą gyvenimą srityje 1. BENDROJI INFORMACIJA Pasiūlymo perdavimo EP ir Tarybai data (dokumentas COM(2004) 474 galutinis): | 2004 m. liepos 14 d. | Europos ekonomikos ir socialinių reikalų komiteto nuomonės data: | 2005 m. vasario 10 d. | Regionų komiteto nuomonės data: | 2005 m. vasario 23 d. | Europos Parlamento nuomonės data (pirmasis svarstymas): | 2005 m. spalio 25 d. | Pakeisto Komisijos pasiūlymo data (dokumentas COM(2006) 236 galutinis): | 2006 m. gegužės 24 d. | Politinio susitarimo Taryboje data: | 2006 m. birželio 27 d. | Bendrosios pozicijos priėmimo data: | 2006 m. liepos 24 d. | 2. KOMISIJOS PASIŪLYMO TIKSLAS 2.1. Remiantis Sutarties 149 ir 150 straipsniais buvo pasiūlyta sudaryti naują 2007–2013 m. integruotą mokymosi visą gyvenimą programą, pakeisiančią esamas Socrates, Leonardo da Vinci, eLearning ir susijusias programas, kurios baigia galioti 2006 m. pabaigoje. 2.2. Mokymosi visą gyvenimą programą sudarys keturios konkrečios programos – Comenius , bendrojo ugdymo veikla, skirta mokykloms ir apimanti aukštesnį vidurinio mokslo lygį; Erasmus , skirta švietimo ir tolesnei mokymo veiklai aukštojo mokslo lygiu; Leonardo da Vinci , skirta visiems kitiems profesinio švietimo ir mokymo aspektams ir Grundtvig , skirta suaugusiųjų švietimui. Be to, pasiūlyme numatyta „skersinė“ programa, apimanti keturias pagrindines veiklos rūšis, skirtas pirmiau nurodytoms politikos sritims, ir numatanti konkrečias kalbų mokymosi bei su IRT (informacinėmis ir ryšių technologijomis) susijusios veiklos nuostatas tais atvejais, kai šios sritys nepatenka į konkrečias programas; ji skirta aktyvesnei sklaidai bei apima Jean Monnet programą, skirtą su Europos integracija ir Europos institucijomis bei asociacijomis švietimo ir mokymo srityse susijusioms priemonėms remti. 2.3. Pasiūlyme atsižvelgiama į svarbius poreikius, susijusius su valstybių narių švietimo ir mokymo sistemų modernizavimu ir pritaikymu, visų pirma turint omenyje strateginius Lisabonos tikslus ir užtikrinama, kad Europos pridėtinė vertė atitektų tiesiogiai mobilumo ir bendradarbiavimo priemonėse dalyvaujantiems pavieniams piliečiams. 3. PASTABOS APIE BENDRĄJĄ POZICIJĄ 3.1 Taryba 2006 m. liepos 24 d. vieningai priėmė bendrąją poziciją. Komisija gali pritarti jos tekstui, nes mano, kad iš esmės buvo atsižvelgta į pakeistą Komisijos pasiūlymą ir pasiektas tinkamas kompromisas. 3.2 Atsižvelgiant į pakeistą Komisijos pasiūlymą ir gavus išankstinį Parlamento sutikimą bendrojoje pozicijoje buvo padaryti du esminiai pakeitimai: a) sugrįžtama prie pradinio Komisijos pasiūlymo dėl daugiašalių projektų, vykdomų pagal Comenius, Erasmus, Leonardo da Vinci ir Grundtvig paprogrames, administravimo; b) Nicoje įsikūręs Tarptautinis Europos mokymo centras (CIFE) įtraukiamas į institucijų, galinčių gauti dotacijas veiklai neskelbiant kvietimo teikti paraiškas, sąrašą. Pirmojo pakeitimo paaiškinti nereikia, juo tiesiog atkuriamas pradinio Komisijos pasiūlymo tekstas. Svarstant antrąjį pakeitimą spalio 24 d. Parlamento plenarinėje sesijoje Komisija pažymėjo, kad ji neprieštarautų Parlamento ir Tarybos susitarimui dėl institucijų, įtraukiamų į sąrašą pagal šio Sprendimo 37 straipsnį. Tagi, Komisija neprieštarauja CIFE įtraukimui į minėtą sąrašą. 3.3 Komisija pažymi, kad bendrosios pozicijos 14 straipsnyje nurodyto 6 200 mln. EUR finansinio paketo 2004 m. kainomis atitikmuo dabartinėmis kainomis yra 6 970 mln. EUR. 4. IŠVADA 4.1 Komisijos nuomone 2006 m. liepos 24 d. Tarybos vieningai priimta bendroji pozicija yra tinkama. Komisija pažymi, kad Europos Parlamento Kultūros ir švietimo komiteto pirmininkas savo laiške Tarybai pirmininkaujančiai šaliai nurodė, kad jei būtų priimta tokia bendroji pozicija, jis rekomenduotų Komitetui per antrąjį svarstymą ją patvirtinti. Todėl Komisija remia bendrąją poziciją, dėl kurios susitarė trys institucijos.